Baefese 5 | Bibele e Inthaneteng | Phetolelo ea Lefatše le Lecha
5 Ka hona, le be baetsisi ba Molimo,+ joaloka bana ba ratoang, 2 ’me le tsoele pele ho tsamaea leratong,+ feela joalokaha Kreste le eena a ile a le rata+ ’me a inehela bakeng sa lōna e le nyehelo+ le sehlabelo ho Molimo bakeng sa monko o lephoka le monate.+ 3 Bohlola+ le ho se hloeke ha mofuta o mong le o mong kapa meharo+ le ho boleloa li se ke tsa boleloa har’a lōna,+ feela joalokaha ho tšoanela batho ba halalelang;+ 4 leha e le boitšoaro bo hlabisang lihlong+ kapa puo ea booatla kapa mesoaso e nyonyehang,+ lintho tse sa tšoanelang, empa ho e-na le hoo e be ho leboha.+ 5 Etsoe sena lea se tseba, le se hlokomela e le lōna, hore ha ho sehlola+ kapa motho ea sa hloekang kapa motho ea meharo—e leng ho bolelang ho ba morapeli oa litšoantšo+—ea nang le lefa leha e le lefe ’musong oa Kreste le oa Molimo.+ 6 Ho se ke ha e-ba le motho ea le thetsang ka mantsoe a lefeela,+ kaha ka lebaka la lintho tsena tse boletsoeng pele khalefo ea Molimo e tlela bara ba ho se mamele.+ 7 Ka hona le se ke la ba le kabelo le bona;+ 8 etsoe le kile la ba lefifi,+ empa joale le leseli+ mabapi le Morena. Tsoelang pele ho tsamaea joaloka bana ba leseli, 9 kaha litholoana tsa leseli li entsoe ka molemo oa mofuta o mong le o mong le ho loka le ’nete.+ 10 Le ’ne le nepisise hore na ke sefe se amohelehang+ ho Morena; 11 ’me le khaotse ho kopanela+ le bona mesebetsing e sa beheng ea lefifi,+ empa, ho e-na le hoo, le be le ba khalemele,+ 12 etsoe lintho tseo ba li etsang ka sephiring le ho li pheta ho hlabisa lihlong.+ 13 Joale lintho tsohle tse ntseng li khalemeloa+ li bonahatsoa ke leseli, etsoe ntho e ’ngoe le e ’ngoe e ntseng e bonahatsoa+ ke leseli. 14 Ka lebaka leo o re: “Tsoha,+ Uena morobali, ’me u tsohe bafung,+ ’me Kreste o tla u khanyetsa.”+ 15 Kahoo le lule le lebetse ka tieo hore kamoo le tsamaeang+ kateng hase joaloka batho ba seng bohlale empa ke joaloka ba bohlale, 16 le ithekele nako e loketseng,+ hobane matsatsi a khopo.+ 17 Ka lebaka lena khaotsang ho ba ba se nang kahlolo e molemo, empa le tsoele pele ho lemoha+ seo thato+ ea Jehova e leng sona. 18 Hape, le se ke la tahoa+ ke veine, eo ho eona ho nang le ho inehella litakatso tsa nama,+ empa le ’ne le tlale moea,+ 19 le buisane ka lipesaleme+ le lithoriso+ ho Molimo le lipina tsa moea, le binele+ Jehova ’me le tsamaisane le ’mino+ ka lipelong tsa lōna, 20 ka lebitso la Morena oa rōna Jesu Kreste le fane ka liteboho+ kamehla bakeng sa lintho tsohle ho Molimo le Ntate oa rōna. 21 E mong a ipehe tlaase ho e mong+ ka ho tšaba Kreste. 22 Basali ba ke ba ipehe tlas’a+ banna ba bona joalokaha ba ipeha tlas’a Morena, 23 hobane monna ke hlooho ea mosali+ oa hae joalokaha Kreste le eena e le hlooho ea phutheho,+ kaha e le mopholosi oa ’mele ona. 24 Ha e le hantle, joalokaha phutheho e ipehile tlas’a Kreste, kahoo basali le bona ba ke ba ipehe tlas’a banna ba bona nthong e ’ngoe le e ’ngoe.+ 25 Banna, le tsoele pele le rata basali+ ba lōna, feela joalokaha Kreste le eena a ile a rata phutheho ’me a inehela bakeng sa eona,+ 26 e le hore a ka e halaletsa,+ a e hloekisa ka ho e hlatsoa ka metsi ka lentsoe,+ 27 e le hore a ka hlahisa phutheho ho eena ka botle ba eona bo khanyang,+ e se na letheba kapa masoebe kapa leha e le efe ea lintho tse joalo, empa hore e be e halalelang le e se nang sekoli.+ 28 Ka tsela ena banna ba tšoanela ho rata basali ba bona joaloka ’mele ea bona. Ea ratang mosali oa hae oa ithata, 29 kaha ha ho motho ea kileng a hloea nama ea hae; empa oa e fepa le ho e baballa,+ joalokaha Kreste le eena a etsa phutheho, 30 hobane re litho tsa ’mele oa hae.+ 31 “Ka lebaka lena monna o tla siea ntat’ae le ’m ’ae ’me o tla khomarela mosali oa hae, ’me ba babeli bana e tla ba nama e le ’ngoe.”+ 32 Sephiri sena se halalelang+ se seholo. Joale ke bua mabapi le Kreste le phutheho.+ 33 Leha ho le joalo, hape, e mong le e mong oa lōna ka bomong a ke a rate mosali oa hae+ joalokaha a ithata; ka lehlakoreng le leng, mosali o lokela ho ba le tlhompho e tebileng+ ho monna oa hae.